הארגון הבינלאומי של עורכי דין ומשפטנים יהודים

הארגון הבינלאומי של עורכי דין ומשפטנים יהודים (באנגלית: The International Association of Jewish Lawyers and Jurists, ובקיצור: IJL) הוא ארגון לא ממשלתי שנוסד בשנת 1969, במטרה לקדם זכויות אדם ברחבי העולם. בין מייסדי הארגון ניתן למנות את שופט בית המשפט העליון הישראלי, חיים כהן, שופט בית המשפט העליון האמריקאי, ארתור גולדברג ורנה קאסן, חתן פרס נובל לשלום. חברי הארגון כיום כוללים, בין השאר, עורכי דין, שופטים ואקדמאים, מלמעלה מ-50 מדינות. קידום זכויות אדם בכל מקום, לרבות באמצעות מניעה של פשעי מלחמה, ענישה של פושעי מלחמה ואיסור על נשק להשמדה המונית וכן קידום שיתוף פעולה בינלאומי שמבוסס על שלטון החוק ויישום הוגן של אמנות והסכמים בינלאומיים. הארגון מחויב במיוחד לנושאים שבסדר היום של העם היהודי, ופועל במטרה למנוע גזענות, אנטישמיות, שנאת זרים ושלילת קיומה של מדינת ישראל. הארגון הבינלאומי של עורכי דין ומשפטנים יהודים הוא ארגון לא-ממשלתי בעל מעמד מייעץ למועצה הכלכלית-חברתית של האומות המאוחדות (אקוסו״ק). מעמד זה מאפשר לנציגי הארגון להביע עמדה ולהשתתף בדיונים של המועצה לזכויות אדם בז'נבה ובגופים נוספים של האו“ם. הארגון משתתף באופן עקבי במושבי המועצה ונושא נאומים העוסקים באנטישמיות, הכחשת שואה, הפרות זכויות אדם והיחס הבלתי-הוגן של המועצה לישראל. מעל 25 שנה, הארגון מפרסם כתב עת בשם "Justice", אשר בוחן סוגיות משפטיות מהותיות שרלוונטיות לפעילות הארגון. קישור. נשיא הארגון הוא עו"ד מאיר לינזן. הדסה בן עתו השופטת הדסה בן עתו הייתה שופטת ישראלית, סגנית נשיא בית המשפט המחוזי בתל אביב ושופטת במינוי זמני בבית המשפט העליון. ב-1988 היא מונתה לנשיאת הארגון הבינלאומי של עורכי דין ומשפטנים יהודים (IJL). בן עתו כיהנה בתפקיד זה עד לשנת 2004. כנשיאת הארגון, בן עתו פעלה, בין השאר, לחשיפה וגינוי של גילויי אנטישמיות ברחבי העולם ולהובלת מהלכים משפטיים נגד מכחישי שואה. בן-עתו הייתה חברה פעמיים במשלחת ישראל לאו"ם (1965 ו-1975), ופעמיים חברה במשלחת ישראל לוועידת אונסקו לזכויות האדם. ב-1991, לאחר 31 שנים בהן כיהנה כשופטת בדרגות שונות בבתי משפט בישראל, פרשה בן-עתו מתפקידיה במערכת המשפט. מאז פרישתה מכס השיפוט עסקה בן-עתו במאבק נגד האנטישמיות, ובמסגרתו כתבה את הספר "השקר שמסרב למות" (1998), העוסק בפרוטוקולים של זקני ציון (מסמך אנטישמי נפוץ ששימש כצידוק לתומכי הנאציזם) ומתאר את מקורם. כמשפטנית ומומחית לנוהלי האו"ם, חקרה בן-עתו את טיבם של הפרוטוקולים וכן את הטענות שהטקסט זויף או נגנב. ספרה "השקר מסרב למות" תורגם לתשע שפות והתפרסם ברחבי העולם. עירית קאהן ב-2011 נבחרה להיות הנשיאה של הארגון הבינלאומי של עורכי דין ומשפטנים יהודים לאחר שכיהנה כסגנית נשיא הארגון מ-2004. היא כיהנה בתפקיד זה עד לשנת 2017. בשנים 1995–2005 כיהנה כמנהלת המחלקה לעניינים בינלאומיים בפרקליטות המדינה. במסגרת תפקידה כמנהלת המחלקה הנ"ל הייתה אחראית על התדיינות במישור הבינלאומי הפלילי בייצוג מדינת ישראל בנושאי הסגרה, עזרה משפטית, העברת אסירים בין מדינות וחטיפת ילדים. כנשיאת הארגון, קאהן ניהלה פעולות משפטיות רבות נגד אנטישמיות, פגיעה בזכויות אדם ודה לגיטימציה של מדינת ישראל . באחת ההופעות שלה במועצה לזכויות האדם של האו“ם, כהן נלחמה בטענות לפיהן ישראל גנבה איברים מגופות של פלסטינים, במהלך מלחמת לבנון השנייה (2006). במהלך כהונתה, קאהן פעלה רבות על מנת להבטיח שהארגון ימשיך במאמציו למניעת הפרות חמורות של זכויות אדם, לא רק נגד יהודים, אלא גם נגד מיעוטים אחרים. בנוסף, היא ארגנה כנסים בינלאומיים רבים של ארגון IJL, בהשתתפות מאות עורכי דין ומשפטנים יהודים מכל העולם. אתר האינטרנט הרשמי של הארגון הבינלאומי של עורכי דין ומשפטנים יהודים הארגון הבינלאומי של עורכי דין ומשפטנים יהודים, ברשת החברתית פייסבוק הארגון הבין-לאומי של עורכי דין ומשפטנים יהודים, דף שער בספרייה הלאומית https://www.timesofisrael.com/icc-reportedly-spurned-israelis-met-palestinian-group-before-probe-decision/ https://www.israelhayom.com/2018/06/27/jewish-legal-group-takes-on-polands-controversial-holocaust-law/ https://www.timesofisrael.com/the-jewish-lawyers-fighting-genocide/ https://www.jpost.com/diaspora/eu-court-to-hear-case-against-belgian-shechita-ban-634159 https://www.ynetnews.com/article/Sk4ahLzTB EU should overturn Belgian law against kosher, halal slaughter – adviser (September 10, 2020) Interdiction d’abattage sans étourdissement: le décret flamand est contraire au droit de l’UE (September 10, 2020) EU court to hear case against Belgian shechita ban (July, 2020) Meir Linzen, President of the International Jewish Lawyers Association, announced that the ICC’s Chief Prosecutor refused the organization’s request to meet and expose the war crimes committed by Palestinians News 13 (December, 2019). איתמר אייכנר, "ציידי הנאצים" של המאה ה-21, באתר ynet, 1 בדצמבר 2019 The Jewish lawyers fighting genocide The Times of Israel (December, 2018). Don’t Allow Survivors to be Silenced www.themaven.net (September, 2018).(הקישור אינו פעיל) We must remove all barriers to honest discussion of the Holocaust The Jerusalem Post (September, 2018)